సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వన్డేల్లో 100 సార్లు భారత్ 300+స్కోరు..!
భారత్ జట్టు మొహాలి వేదికగా జరిగిన రెండో వన్డేలో భారీ స్కోరుతో రికార్డుల మోత మోగించింది. కెప్టెన్ రోహిత్ శర్మ (208
TNN | Updated:
Dec 13, 2017, 05:07PM IST
భారత్ జట్టు మొహాలి వేదికగా జరిగిన రెండో వన్డేలో భారీ స్కోరుతో రికార్డుల మోత మోగించింది. కెప్టెన్ రోహిత్ శర్మ (208 నాటౌట్: 153 బంతుల్లో 13x4, 12x6) మెరుపు డబుల్ సెంచరీ బాదడంతో తొలుత బ్యాటింగ్ చేసిన భారత్ నిర్ణీత 50 ఓవర్లలో 4 వికెట్ల నష్టానికి 392 పరుగుల భారీ స్కోరు చేసిన విషయం తెలిసిందే. వన్డేల్లో మొత్తంగా 300పైచిలుకు స్కోరు చేయడం భారత్&zwnj;కు ఇది వందోసారి.
పాకిస్థాన్&zwnj;పై సచిన్ తెందుల్కర్, సిద్దు శతకాలు బాదడంతో తొలిసారి 305/5తో ఈ మార్క్ అందుకున్న భారత్ జట్టు.. చివరిగా ఇటీవల న్యూజిలాండ్&zwnj;పై కాన్పూర్ వేదిక జరిగిన వన్డేలో 337 పరుగులు చేసింది. ఈ వన్డేలోనూ రోహిత్ శర్మ 147 పరుగులు చేయగా.. కెప్టెన్ విరాట్ కోహ్లి (113) శతకం బాదాడు. 2017లోనే భారత్ జట్టు ఏకంగా 10 సార్లు 300+ స్కోరు చేయడం విశేషం. ఇందులో శ్రీలంక , ఇంగ్లాండ్&zwnj;పై మూడేసి సార్లు, పాకిస్థాన్&zwnj;, వెస్టిండీస్, ఆస్ట్రేలియా, న్యూజిలాండ్&zwnj;పై ఒక్కోసారి ఈ మార్క్&zwnj; స్కోరుని టీమిండియా అందుకుంది.